turjo4nis/wikipedia-bn-dump-20250701 huggingface dataset:
নিউজ১৮ বাংলা

নিউজ১৮ বাংলা একটি বাংলা ভাষার ভারতীয় সংবাদভিত্তিক টিভি চ্যানেল, যার মালিক নেটওয়ার্ক ১৮। চ্যানেলটি ২০১৪ সালের ১০ মার্চ যাত্রা শুরু করে। যাত্রা শুরুকালীন সময়ে চ্যানেলটির নাম ছিল ইটিভি নিউজ বাংলা। অতঃপর ২০১৮ সালের ১২ মার্চ চ্যানেলটির নাম পরিবর্তন করে নিউজ১৮ বাংলা রাখা হয়।

তথ্যসূত্র

কলকাতার গণমাধ্যম
বাংলা সংবাদ চ্যানেল
ভারতে বাংলা ভাষার টেলিভিশন চ্যানেল
২০১৪-এ প্রতিষ্ঠিত টেলিভিশন চ্যানেল ও স্টেশন
কলকাতার টেলিভিশন স্টেশন
২০১৪-এ পশ্চিমবঙ্গে প্রতিষ্ঠিত
ভারতের ২৪-ঘন্টা টেলিভিশন সংবাদ চ্যানেল
নেটওয়ার্ক১৮ গ্রুপ
রিপোর্টার টিভি

রিপোর্টার টিভি ভারতে মালয়ালম ভাষার একটি সংবাদভিত্তিক টিভি চ্যানেল।

ইতিহাস
চ্যানেলটি ২০১১ সালের ১৩ মে যাত্রা শুরু করে। চ্যানেলটি দক্ষিণ ভারতের প্রথম সংবাদভিত্তিক এইচডি চ্যানেল। চ্যানেলটির আন্তর্জাতিক অফিস দুবাই মিডিয়া সিটিতে অবস্থিত।

মালিকানা
চ্যানেলটি কোচিভিত্তিক ইন্দো এশিয়ান নিউজ চ্যানেল প্রাইভেট লিমিটেডের মালিকানাধীন।

তথ্যসূত্র

২০১১-এ প্রতিষ্ঠিত টেলিভিশন চ্যানেল ও স্টেশন
টেলিভিশন স্টেশন
২০১১-এ কেরলে প্রতিষ্ঠিত
মালয়ালম ভাষার টেলিভিশন চ্যানেল
এস জনকী

সিস্তলা জনকী (জন্ম ২৩ এপ্রিল ১৯৩৮), যিনি এস জনকী নামে জনপ্রিয়, তিনি হলেন অন্ধ্রপ্রদেশ থেকে একজন ভারতীয় নেপথ্য সংগীতশিল্পী এবং সময় বিশেষে সংগীতকার। দক্ষিণ ভারতীয় নেপথ্য সংগীতশিল্পীদের মধ্যে তিনি সবচেয়ে পরিচিত এবং চলচ্চিত্র, অ্যালবাম, টেলিভিশন ও রেডিয়োতে একক, দ্বৈতকণ্ঠ এবং বৃন্দগান সব মিলিয়ে প্রায় ৪৮,০০০ গান রেকর্ড করেছিলেন। তিনি ২০টি ভাষায় গান গেয়েছেন যার মধ্যে ভারতের দেশীয় ভাষা কন্নড়, মালয়ালম, তামিল, তেলুগু, হিন্দি, উড়িয়া ভাষার পাশাপাশি জাপানি এবং জার্মান ভাষাও রয়েছে। সেই ১৯৫৭ খ্রিষ্টাব্দ থেকে শুরু করে সুদীর্ঘ ছয় দশক তার সংগীত কর্মজীবন বিস্তৃত।

তিনি জাতীয় চলচ্চিত্র পুরস্কার এবং ৩৩টা অন্যান্য রাজ্য চলচ্চিত্র পুরস্কার অর্জন করেছেন। একজন স্বনামধন্য সংগীতশিল্পী হিসেবে বিশিষ্ট সংগীতশিল্পী এস পি বালাসুব্রহ্মনিয়াম এবং সংগীতকার ইলাইয়ারাজা এঁদের সঙ্গে তিনি সংযুক্ত ছিলেন। ১৯৬০, ১৯৭০ এবং ১৯৮০ খ্রিষ্টাব্দের দশকগুলোতে পি বি শ্রীনিবাস, এস পি বালাসুব্রহ্মনিয়াম এবং ড. রাজকুমার এই বিখ্যাত সংগীতশিল্পীদের সঙ্গে তার দ্বৈতকণ্ঠের কিছু রোমান্টিক গান তামিল এবং তেলুগু চলচ্চিত্র সংগীতের ইতিহাসে অমর হয়ে আছে।

তথ্যসূত্র 

২০শ শতাব্দীর ভারতীয় সঙ্গীতশিল্পী
ফিল্মফেয়ার পুরস্কার দক্ষিণ বিজয়ী
নন্দী পুরস্কার বিজয়ী
তামিলনাড়ু রাজ্য চলচ্চিত্র পুরস্কার বিজয়ী
তেলুগু নেপথ্য সঙ্গীতশিল্পী
কেরল রাজ্য চলচ্চিত্র পুরস্কার বিজয়ী
তামিল নেপথ্য সঙ্গীতশিল্পী
তামিল ভাষার সঙ্গীতশিল্পী
ভারতীয় নেপথ্য গায়িকা
তেলুগু ব্যক্তি
১৯৩৮-এ জন্ম
জীবিত ব্যক্তি
২১শ শতাব্দীর ভারতীয় সঙ্গীতশিল্পী
ভারতীয় মহিলা সুরকার
২১শ শতাব্দীর ভারতীয় সুরকার
২০শ শতাব্দীর ভারতীয় নারী সঙ্গীতজ্ঞ
সন্তোষাম চলচ্চিত্র পুরস্কার বিজয়ী
২০শ শতাব্দীর ভারতীয় সুরকার
২১শ শতাব্দীর নারী সুরকার
অন্ধ্রপ্রদেশের সঙ্গীতশিল্পী
ভারতীয় ধ্রুপদী গায়িকা
কন্নড় নেপথ্য সঙ্গীতশিল্পী
মালয়ালম নেপথ্য সঙ্গীতশিল্পী
গুণ্টুর জেলার ব্যক্তি
২১শ শতাব্দীর ভারতীয় নারী সঙ্গীতজ্ঞ
২১শ শতাব্দীর ভারতীয় গায়ক
অন্ধ্রপ্রদেশের নারী সঙ্গীতজ্ঞ
২০শ শতাব্দীর ভারতীয় গায়িকা
২১শ শতাব্দীর ভারতীয় গায়িকা
দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
রাজজ্যোৎসব পুরস্কার ২০১৪ প্রাপক
ইন্ডিয়া টিভি

ইন্ডিয়া টিভি হিন্দি ভাষার একটি সংবাদভিত্তিক টিভি চ্যানেল। চ্যানেলটি ২০০৪ সালের ২০ মে যাত্রা শুরু করে।

অনুষ্ঠানমালা 
সংবাদ বাদেও এটি অন্যান্য অনুষ্ঠানমালা প্রচার করে।
এগুলো হল:

১. আপ কি আদালত

২. সংবাদ কি বাত

৩. ক্রিকেট কি বাত

তথ্যসূত্র 

২০০৪-এ প্রতিষ্ঠিত টেলিভিশন চ্যানেল ও স্টেশন
টেলিভিশন স্টেশন
ভারতের ২৪-ঘন্টা টেলিভিশন সংবাদ চ্যানেল
ভারতের হিন্দি ভাষার টেলিভিশন চ্যানেল
স্টার মুভিজ সিলেক্ট এইচডি

স্টার মুভিজ সিলেক্ট এইচডি একটি ভারতীয় উপগ্রহভিত্তিক টিভি চ্যানেল। চ্যানেলটির মালিক 'স্টার ইন্ডিয়া'। চ্যানেলটি 'স্টার ইন্ডিয়া'র তৃতীয় ইংরেজি ভাষার চলচ্চিত্রভিত্তিক চ্যানেল। চ্যানেলটি ২০১৫ সালের ৯ এপ্রিল যাত্রা শুরু করে।  চ্যানেলটি এইচডিতে হলিউডের চলচ্চিত্র প্রচার করে থাকে।

তথ্যসূত্র

২০১৫-এ প্রতিষ্ঠিত টেলিভিশন চ্যানেল ও স্টেশন
এইচডি চ্যানেল
স্টার ইন্ডিয়া
২০১৫-এ ভারতে প্রতিষ্ঠিত
ট্রাভেলএক্সপি

ট্রাভেলএক্সপি একটি ভারতীয় ভ্রমণভিত্তিক টিভি চ্যানেল। চ্যানেলটির প্রধান কার্যালয় ভারতের মুম্বইতে অবস্থিত। ২০১৮ সালে চ্যানেলটি যুক্তরাজ্যতে তাদের সম্প্রচার কার্যক্রম চালু করে।

ইতিহাস
চ্যানেলটি ২০১১ সালের ২ ফেব্রুয়ারি যাত্রা শুরু করে। চ্যানেলটি বাংলা, ইংরেজি, হিন্দি ও তামিল ভাষায় অনুষ্ঠানমালা সম্প্রচার করে।

তথ্যসূত্র

মুম্বইয়ের টেলিভিশন স্টেশন
২০১১-এ প্রতিষ্ঠিত টেলিভিশন চ্যানেল ও স্টেশন
টেলিভিশন স্টেশন
ভারতের টেলিভিশন নেটওয়ার্ক
উত্তর মেসিডোনিয়ার টেলিভিশন চ্যানেল
ভারতের হিন্দি ভাষার টেলিভিশন চ্যানেল
ভারতীয় টেলিভিশন অসম্পূর্ণ
ভারতের ইংরেজি ভাষার টেলিভিশন স্টেশন
শহীদ সোহরাওয়ার্দী ইনডোর স্টেডিয়াম

শহীদ সোহরাওয়ার্দী ইনডোর স্টেডিয়াম বাংলাদেশের রাজধানী ঢাকার মিরপুরে অবস্থিত একটি ইনডোর স্টেডিয়াম। এটি মিরপুর ইনডোর স্টেডিয়াম নামেও পরিচিত। এ স্টেডিয়ামে ভলিবল, টেনিস, মার্শাল আর্ট সহ ইনডোর খেলা সমূহ অনুষ্ঠিত হয়। বাংলাদেশ ভলিবল দল এ স্টেডিয়ামকে তাদের ঘরের মাঠ হিসেবে ব্যবহার করে।

ইতিহাস
১৯৯১ সালে জাতীয় ক্রীড়া পরিষদ স্থাপনাটির নির্মাণ পরিকল্পনা শুরু করে। ১৯৯৩ সালে  ৬ষ্ঠ দক্ষিণ এশীয় গেমসের প্রাক-কালে স্টেডিয়ামের নির্মাণ সম্পন্ন হয়। গেমস পরবর্তী সংস্কার সহ ১৯৯১-১৯৯৪ সালের মধ্যে স্টেডিয়ামটি নির্মাণে ৩৪ কোটি ১৬ লাখ ৮৯ হাজার টাকা ব্যয় হয়। ২০১৫ সালে ৩ লাখ টাকা বরাদ্দ দেওয়া হয় বিভিন্ন উন্নয়ন করার জন্যে। ২০১৬ সালে বঙ্গবন্ধু আন্তর্জাতিক ভলিবল টুনার্মেন্টের সময় আগুন লেগে স্টেডিয়ামের কিছু ক্ষতি হয়।

আরও দেখুন
শহীদ তাজউদ্দিন আহমদ ইনডোর স্টেডিয়াম

তথ্যসূত্র

বাংলাদেশের স্টেডিয়াম
ঢাকায় ক্রীড়া
ঢাকার ক্রীড়া অনুষ্ঠানস্থল
বাংলাদেশের ক্রীড়া মাঠ
বাংলাদেশের ইনডোর স্টেডিয়াম
হোসেন শহীদ সোহরাওয়ার্দীর স্মারক
সুলতানা সারওয়াত আরা জামান

সুলতানা সারওয়াত আরা জামান (যিনি সুলতানা জামান নামেই অধিক পরিচিত; ৯ জুন ১৯৩২ - ২২ মার্চ ২০২০) হলেন একজন বাংলাদেশি শিক্ষাবিদ, মনোবিজ্ঞানী ও লোকহিতৈষী। তিনি মানসিক প্রতিবন্ধী ব্যক্তিদের নিয়ে কাজ করা সংস্থা বাংলাদেশ প্রতিবন্ধী ফাউন্ডেশনের প্রতিষ্ঠাতা। ২০০৮ সালে বাংলাদেশ সরকার তাকে বেগম রোকেয়া পদক প্রদান করে।

প্রারম্ভিক জীবন
সুলতানা জামান ১৯৩২ সালের ৯ জুন ঝিনাইদহ জেলায় জন্মগ্রহণ করেন। তার পিতার নাম খান বাহাদুর মোহাম্মদ সিরাজুল ইসলাম ও মাতার নাম রাহাত আরা বেগম। এই দম্পতির আট সন্তানের মধ্যে সুলতানা জামান চতুর্থ। ১৯৩৮ সালে কলকাতার ইংরেজি মাধ্যম ডাইওসেসন স্কুলে তার প্রাথমিক শিক্ষাজীবন শুরু করেন। ১৯৪৩ সালে বেগম রোকেয়া প্রতিষ্ঠিত সাখাওয়াত মেমোরিয়াল গার্লস হাইস্কুলে ভর্তি হন। ভারত বিভাগের পর তাদের পরিবার চট্টগ্রামে চলে আসে।

তিনি ১৯৪৮ সালে অপর্ণাচরণ সিটি কর্পোরেশন বালিকা উচ্চ বিদ্যালয় থেকে মাধ্যমিক সম্পন্ন করেন। পরবর্তীতে চট্টগ্রাম কলেজ থেকে উচ্চ মাধ্যমিক সম্পন্ন করে হলিক্রস কলেজে ভর্তি হন ও সেখান থেকে বিএ ডিগ্রি লাভ করেন। ১৯৬৭ সালে ঢাকা বিশ্ববিদ্যালয়ের মনোবিজ্ঞান বিভাগ থেকে স্নাতকোত্তর ডিগ্রি অর্জন করে উচ্চ শিক্ষার জন্য যুক্তরাষ্ট্রে গমন করেন এবং সেখানে এমোরি বিশ্ববিদ্যালয়ে ভর্তি হন। ১৯৭৫ সালে এ বিশ্ববিদ্যালয় থেকে পিএইচডি ডিগ্রি লাভ করেন।

কর্মজীবন
সুলতানা জামান ১৯৭৫ সালে ঢাকা বিশ্ববিদ্যালয়ে প্রভাষক হিসেবে যোগদানের মাধ্যমে তার কর্মজীবন শুরু করেন। ১৯৯২ সালের এপ্রিল থেকে ম্যানচেস্টার বিশ্ববিদ্যালয়ে ছয় মাসের খন্ডকালীন ভিজিটিং প্রফেসর হিসেবেও শিক্ষকতা করেন। ২০০০ সালে তিনি শিক্ষকতা থেকে অবসর গ্রহণ করেন। ২০০৮ সালে ঢাকা বিশ্ববিদ্যালয়ের শিক্ষা ও গবেষণা ইনস্টিটিউট থেকে তাকে ইমেরিটাস অধ্যাপক হিসেবে ঘোষণা করা হয়।

সমাজসেবা
১৯৭২ সালে সুলতানা জামান ছিন্নমূল শিশু ও নারীদের সেবা প্রদানের লক্ষ্যে মালিবাগের গুলবাগে দীপশিক্ষা বিদ্যালয় স্থাপন করেন। প্রতিবন্ধী নারী ও শিশুদের অধিকার প্রতিষ্ঠা, শিক্ষাদান এবং প্রশিক্ষণের লক্ষ্যে তিনি সোসাইটি ফর দ্য কেয়ার অ্যান্ড এডুকেশন ফর মেন্টালি রিটার্ডেড চিলড্রেন নামে একটি সংগঠন প্রতিষ্ঠা করেন যা পরবর্তীতে সুইড বাংলাদেশ নামে পরিচিতি লাভ করে। ১৯৮৪ সালে তিনি প্রতিবন্ধী বিশেষ করে প্রতিবন্ধী শিশু ও নারীদের নিয়ে কাজ করার লক্ষ্যে বাংলাদেশ প্রতিবন্ধী ফাউন্ডেশন নামে একটি সংস্থা প্রতিষ্ঠা করেন।

তার প্রচেষ্টায় ১৯৯৩ সালে ঢাকা বিশ্ববিদ্যালয়ের শিক্ষা ও গবেষণা ইনস্টিটিউটে বিশেষ শিক্ষায় প্রশিক্ষণের উদ্দেশ্যে স্পেশাল এডুকেশন বিভাগ চালু হয়। এ উদ্যোগটি বাংলাদেশের বিশ্ববিদ্যালয়গুলোর মধ্যে প্রথম।

ব্যক্তিগত ও পারিবারিক জীবন
ব্যক্তিগত জীবনে সুলতানা জামান ১৯৫০ সালে সেনা কর্মকর্তা কাজী নূরুজ্জামানের (বীর উত্তম) সাথে বিবাহবন্ধনে আবদ্ধ হন। এই দম্পতির তিন সন্তানের মধ্যে ১৯৭৯ সালে একমাত্র ছেলে মৃত্যুবরণ করে। নূরুজ্জামান বাংলাদেশের মুক্তিযুদ্ধের সময় ৭নং সেক্টরের কমান্ডার হিসেবে দায়িত্ব পালন করেন। সুলতানা জামানের ভাই জামাল নজরুল ইসলাম বাংলাদেশের একজন বিশিষ্ট পদার্থবিজ্ঞানী, গণিতবিদ, জ্যোতির্বিজ্ঞানী ও বিশ্বতত্ত্ববিদ ছিলেন।

পুরস্কার ও সম্মাননা
 আন্তর্জাতিক রোটারি পুরস্কার (১৯৮৩ ও ১৯৮৯)
 হেনরি কেসলার পুরস্কার (১৯৯৬)
 সাপ্তাহিক অনন্যা পুরস্কার (১৯৯৬)
 আনোয়ারা ট্রাষ্ট স্বর্ণপদক
 বেগম রোকেয়া পদক (২০০৮)

মৃত্যু
২২ মার্চ ২০২০ সালে ঢাকায় মৃত্যুবরণ করেন।

তথ্যসূত্র

১৯৩৩-এ জন্ম
বাংলাদেশী সমাজকর্মী
ঝিনাইদহ জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বেগম রোকেয়া পদক বিজয়ী
বাংলাদেশী জনহিতৈষী
ঢাকা বিশ্ববিদ্যালয়ের শিক্ষক
২০২০-এ মৃত্যু
ঢাকা বিশ্ববিদ্যালয়ের ইমেরিটাস অধ্যাপক
১৯৩২-এ জন্ম
বাংলাদেশী মনোবিজ্ঞানী
জি মুন্ডো

জি মুন্ডো স্প্যানিশ ভাষার একটি চলচ্চিত্রভিত্তিক টিভি চ্যানেল। চ্যানেলটিতে হিন্দি সিনেমা স্প্যানিশ ভাষায় ডাবিং করে সম্প্রচারিত হয়। চ্যানেলটির মালিক 'জি এন্টারটেইনমেন্ট এন্টারপ্রাইজেস'।

ইতিহাস
চ্যানেলটি ২০১৬ সালের সেপ্টেম্বরে যাত্রা শুরু করে। চ্যানেলটি বিভিন্ন জনরার হিন্দি চলচ্চিত্র স্প্যানিশ ভাষায় ডাবিং করে সম্প্রচার করে থাকে।

তথ্যসূত্র

২০১৬-এ প্রতিষ্ঠিত টেলিভিশন চ্যানেল ও স্টেশন
জি এন্টারটেইনমেন্ট এন্টারপ্রাইজ
স্পেনীয় ভাষার টেলিভিশন স্টেশন
চলচ্চিত্র চ্যানেল
জি সিনেমালু

জি সিনেমালু (তেলুগু: జీ సినిమాలు) একটি তেলুগু ভাষার চলচ্চিত্রভিত্তিক টিভি চ্যানেল, যার মালিক জি এন্টারটেইনমেন্ট এন্টারপ্রাইজেস। চ্যানেলটি বিভিন্ন তেলুগু চলচ্চিত্র সম্প্রচার করে থাকে।

ইতিহাস
জি সিনেমালু ২০১৬ সালের ৪ সেপ্টেম্বর যাত্রা শুরু করে। সেই থেকে সম্প্রচার কার্যক্রম চালিয়ে আসছে চ্যানেলটি।

তথ্যসূত্র

টেলিভিশন স্টেশন
২০১৬-এ প্রতিষ্ঠিত টেলিভিশন চ্যানেল ও স্টেশন
জি এন্টারটেইনমেন্ট এন্টারপ্রাইজ
ভারতের চলচ্চিত্র চ্যানেল
মাতৃভূমি নিউজ

মাতৃভূমি নিউজ হল দৈনিক মাতৃভূমির মালিকানাধীন মালয়ালম ভাষার একটি সংবাদভিত্তিক টেলিভিশন চ্যানেল। মাতৃভূমি নিউজ চ্যানেলটির সদর দফতর তিরুবনন্তপুরমে অবস্থিত। চ্যানেলটি ২৩ জানুয়ারি ২০১৩ সালে চালু করা হয়।

২৩শে জানুয়ারী ২০১৩ সালে মাতৃভূমি নিউজ চ্যানেলের সদর দফতরে ব্যবস্থাপনা পরিচালক এম. পি. বীরেন্দ্র কুমার ও ব্যবস্থাপনা সম্পাদক পি.ভি. চন্দ্রন ঐতিহ্যবাহী প্রদীপ জ্বালিয়ে চ্যানেলটির উদ্বোধন করেছিলেন।

ব্যক্তি 
 মোহনন নায়ার - সিইও
 উন্নি বালাকৃষ্ণান - সংবাদ প্রধান

তথ্যসূত্র

বহিঃসংযোগ
 

২০১৩-এ প্রতিষ্ঠিত টেলিভিশন চ্যানেল ও স্টেশন
মালয়ালম ভাষার টেলিভিশন চ্যানেল
তিরুবনন্তপুরমের টেলিভিশন স্টেশন
২০১৩-এ কেরলে প্রতিষ্ঠিত
ভারতের ২৪-ঘন্টা টেলিভিশন সংবাদ চ্যানেল
ঝিলমিল আবাসিক এলাকা

ঝিলমিল আবাসিক এলাকা ঢাকার কেরানীগঞ্জ উপজেলায় অবস্থিত রাজধানী উন্নয়ন কর্তৃপক্ষ (রাজউক)-এর একটি আবাসিক প্রকল্প।

ইতিহাস 
কেরানীগঞ্জে ঢাকা-মাওয়া মহাসড়কের পাশে ঝিলমিল আবাসিক এলাকার প্রকল্পের কাজ শুরু হয় ১৯৯৭ সালে। এই প্রকল্পে রাজউক মোট ১,৬৩৫টি প্লটে প্রায় ১২ হাজার অ্যাপার্টমেন্ট তৈরির পরিকল্পনা করে। প্রস্তাবিত মেট্রোরেল প্রকল্পের জন্য একটি স্টেশন এখানে নির্মিত হবে। এছাড়াও ভবিষ্যতে ঢাকাকে ঘিরে প্রস্তাবিত রিং-রোড প্রকল্পের আওতায় একে রাখা হয়েছে। তবে রাজউকের অন্যান্য আবাসিক প্রকল্পের তুলনায় ঝিলমিল প্রকল্পের আয়তন তুলনামূলক ছোট।

তথ্যসূত্র

বহিঃসংযোগ 

ঝিলমিল
ঢাকার পাড়া
ঢাকার উপশহর
কেরানীগঞ্জ উপজেলা
নিউজ জে

নিউজ জে একটি তামিল ভাষার সংবাদভিত্তিক টিভি চ্যানেল যার প্রধান কার্যালয় তামিলনাড়ুর চেন্নাইতে অবস্থিত।

ইতিহাস
চ্যানেলটি ২০১৭ সালের নভেম্বরে যাত্রা শুরু করে। সেই থেকে চ্যানেলটি সংবাদভিত্তিক অনুষ্ঠানমালা সম্প্রচার করে আসছে।

তথ্যসূত্র

টেলিভিশন স্টেশন
২০১৭-এ প্রতিষ্ঠিত টেলিভিশন চ্যানেল ও স্টেশন
তামিল ভাষার টেলিভিশন চ্যানেল
২০১৭-এ তামিলনাড়ুতে প্রতিষ্ঠিত
সরাসরি সম্প্রচার স্যাটেলাইট পরিষেবা
কল্যাণপুর

কল্যাণপুর বাংলাদেশের রাজধানী ঢাকার একটি এলাকা। এটি ঢাকা উত্তর সিটি কর্পোরেশনের অধীনে দার-উস-সালাম থানার অন্তর্ভুক্ত। মোহাম্মদপুর ডাকঘর (পোস্ট কোড ১২০৭) এর অধীনে এখানে একটি উপ-ডাকঘর রয়েছে।

তথ্যসূত্র 

ঢাকার পাড়া
৯এক্সও

৯এক্সও একটি ভারতীয় টিভি চ্যানেল, যা ইংরেজি গান প্রচার করে থাকে। চ্যানেলটির প্রধান কার্যালয়, মুম্বইতে অবস্থিত।

ইতিহাস
৯এক্স মিডিয়ার মালিকানাধীন চ্যানেলটি ২০১২ সালের ২৪শে এপ্রিল যাত্রা শুরু করে। ২০১৪ সালের হিসাব অনুযায়ী ভারতের ৬৭.৫৪% বাড়িতে চ্যানেলটি উপলভ্য।

সম্প্রচার কার্যক্রম
চ্যানেলটি যুব সমাজকে টার্গেট করে অনুষ্ঠানমালা প্রচার করে থাকে। চ্যানেলটি ইংরেজি গান সম্প্রচার করে থাকে। তাছাড়া, চ্যানেলটি নতুন ভারতীয় ব্যান্ডের গাওয়া ইংরেজি গানও সম্প্রচার করে, যাতে তারা তাদের প্রতিভা প্রদর্শন করতে পারে।

অনুষ্ঠানমালা
চ্যানেলটিতে প্রচার করা উল্লেখযোগ্য অনুষ্ঠানগুলো হল:
ব্রেকিং ভিডস
ড্যান্স অন
টুইট ডাউন
টপ ১০০
সানবার্ন ফেস্টিভাল 
ওমগ্রোন
ইন্সটা টপ ১০
ইমোজি লাইফ
স্কুল অব মিউজিক
ফিল গুড
অ্যান্ড মোর

মিউজিক ফেস্টিভাল
চ্যানেলটি বেঙ্গালুরুতে সানবার্ন এরেনা মিউজিক ফেস্টিভালের আয়োজন করেছিল, যাতে পারফর্ম করেছিলেন বিখ্যাত সুইডিশ ডিজে ও সংগীত পরিচালক অ্যাক্সওয়েল।

তথ্যসূত্র

টেলিভিশন স্টেশন
২০১২-এ প্রতিষ্ঠিত টেলিভিশন চ্যানেল ও স্টেশন
মুম্বইয়ের টেলিভিশন স্টেশন
৯এক্স মিডিয়া
ভারতের ইংরেজি ভাষার টেলিভিশন স্টেশন
২০১৬-এ প্রতিষ্ঠিত টেলিভিশন চ্যানেল ও স্টেশন
ভারতের বিলুপ্ত টেলিভিশন চ্যানেল
শ্যামলী, ঢাকা

শ্যামলী বাংলাদেশের রাজধানী ঢাকার একটি ব্যস্ততম এলাকা।

নামকরণ 
এই এলাকায় শ্যামলী সিনেমা হল নামে একটি প্রেক্ষাগৃহ রয়েছে, যার নাম থেকে এই এলাকার নামকরণ করা হয়েছে “শ্যামলী”। তবে ২০০৭ সালে পুরনো সিনেমা হল ভবনটি ভেঙে শ্যামলী স্কয়ার মার্কেট কমপ্লেক্স নির্মাণ করা হলে নবনির্মিত ভবনে ২০১৪ সাল থেকে নতুনভাবে শ্যামলী সিনেমা হল চালু হয়।

তথ্যসূত্র 

ঢাকা জেলা
ঢাকার ভূগোল
এবিপি নিউজ

এবিপি নিউজ এবিপি গ্রুপের মালিকানাধীন একটি ভারতীয় হিন্দি সংবাদ চ্যানেল। এছাড়াও এবিপি লাইভ এবিপি গ্রুপের মালিকানাধীন একটি ভারতীয় ইংরেজি নিউজ ওয়েবসাইট।

ইতিহাস 
১৯৯৮ সালের ১৮ই ফেব্রুয়ারি তারিখে স্টার নিউজ নাম নিয়ে চ্যানেলটি চালু করা হয়েছিল। ২০০৩ সাল থেকে স্টার নিউজ একটি সম্পূর্ণ চ্যানেল হিসেবে গড়ে ওঠে। এটি প্রথম দ্বিভাষিক (ইংরেজি - হিন্দি) সংবাদ পরিষেবা ছিল এবং প্রথম দিকে স্টার ইন্ডিয়া কর্তৃক পরিচালিত হয়েছিল ও এনডিটিভি ২০০৩ সাল পর্যন্ত প্রযোজনা করেছিল। ২০০৩ সালে এনডিটিভির সাথে চুক্তির মেয়াদ শেষ হওয়ার পর স্টার নিউজ স্টার এর নাম বদলে এবিপি নিউজ নাম নিয়ে সম্পূর্ণ হিন্দি ভাষার নিউজ চ্যানেলে রূপান্তরিত হয়।

আরো দেখুন 
 এটিএন নিউজ

তথ্যসূত্র

বহিঃসংযোগ 
 https://www.abplive.in/ এবিপি লাইভ 
 https://abpnews.abplive.in/ এবিপি নিউজ
 https://abpmajha.abplive.in/ এবিপি মাঝা
 https://abpananda.abplive.in/ এবিপি আনন্দ 
 https://abpsanjha.abplive.in/ এবিপি সাঁঝা
 https://abpasmita.abplive.in/ এবিপি অস্মিতা

মুম্বইয়ের টেলিভিশন স্টেশন
ভারতের হিন্দি ভাষার টেলিভিশন চ্যানেল
ভারতের ২৪-ঘন্টা টেলিভিশন সংবাদ চ্যানেল
মুম্বইয়ের গণমাধ্যম
এবিপি গ্রুপ
যুক্তরাজ্যে সম্প্রচারিত বিদেশী টেলিভিশন চ্যানেল
১৯৯৮-এ প্রতিষ্ঠিত টেলিভিশন চ্যানেল ও স্টেশন
ত্রিভুবন বিশ্ববিদ্যালয় আন্তর্জাতিক ক্রিকেট মাঠ

ত্রিভুবন বিশ্ববিদ্যালয় আন্তর্জাতিক ক্রিকেট গ্রাউন্ড (কীর্তিপুর ক্রিকেট স্টেডিয়াম  বা টিইউ ক্রিকেট গ্রাউন্ড) কাঠমান্ডু শহরের কাছে কীর্তিপুরে অবস্থিত।

ইতিহাস 
১৯৯৮ সালে এসিসি ট্রফিতে বাংলাদেশ বনাম পাপুয়া নিউগিনির মধ্যকার ম্যাচের মাধ্যমে এই মাঠে স্বীকৃত ক্রিকেট ম্যাচ অনুষ্ঠিত হয়। নেপাল ২০০৪ সালে ইন্টার কন্টিনেন্টাল কাপে মালয়শিয়ার বিপক্ষে এই মাঠে প্রথম প্রথম শ্রেনীর ম্যাচ খেলে। ২০০৫ সালে হংকং এবং সংযুক্ত আরব আমিরাতের বিপক্ষে নেপালের আরো ২ টি ১ম শ্রেনীর ম্যাচ অনুষ্ঠিত হয় এই মাঠে। এই মাঠে বেশ কয়েকটি আন্তর্জাতিক প্রতিযোগিতা অনুষ্ঠিত হয়, যার মধ্যে ২০১০ বিশ্ব ক্রিকেট লিগ ডিভিশন ৫ এবং ২০১৫-১৭ আইসিসি বিশ্ব ক্রিকেট লিগ চ্যাম্পিয়নশিপ অন্যতম। এছাড়াও এই মাঠ সফলভাবে ২০১৭ এভারেস্ট প্রিমিয়ার লিগ, ২০১৬ এভারেস্ট প্রিমিয়ার লিগ, ২০১৬ রাশলান কাপ, ২০১৭ রাশরান কাপ আয়োজন করে।

সংস্কার 
২০১৫ সালে নেপালে ভুমিকম্পের ফলে টিইউ ক্রিকেট গ্রাউন্ড ক্ষতিগ্রস্ত হয়। ক্রিকেট এ্যাসোসিয়েশন অফ নেপাল পরবর্তিতে এই মাঠের পুনঃসংস্কার করে।

ছবিঘর

তথ্যসূত্র 

ক্রিকেট
ত্রিভুবন বিশ্ববিদ্যালয়
১৯৯৮-এ নেপালে প্রতিষ্ঠিত
প্রেমিকা

প্রেমিকা হল একটি মেয়ে বন্ধু বা সম্পর্ক, 
যা প্রায়শই একটি নিয়মিত নারী সঙ্গী যার সঙ্গে কোন ব্যক্তি নিষ্কাম, প্রেমময় কিংবা যৌন সম্পর্কে জড়িত।  অনুরুপ পুরুষ পরিভাষা হল "প্রেমিক"।

তথ্যসূত্র

প্রেম
অন্তরঙ্গ সম্পর্ক
নারী পরিভাষা
জি আনমল সিনেমা

জি আনমল সিনেমা(হিন্দি:ज़ी अनमोल सिनेमा) একটি ভারতীয় টিভি চ্যানেল, যার মালিক জি এন্টারটেইনমেন্ট এন্টারপ্রাইজেস এবং চ্যানেলটি হিন্দি ভাষার চলচ্চিত্র প্রদর্শন করে থাকে। 
 চ্যানেলটির প্রধান কার্যালয় মুম্বইতে অবস্থিত।

তথ্যসূত্র

মুম্বইয়ের টেলিভিশন স্টেশন
টেলিভিশন স্টেশন
২০১৬-এ প্রতিষ্ঠিত টেলিভিশন চ্যানেল ও স্টেশন
জি এন্টারটেইনমেন্ট এন্টারপ্রাইজ
ভারতের চলচ্চিত্র চ্যানেল
আয়মান সাদিক

আয়মান সাদিক একজন বাংলাদেশি শিক্ষাবিদ, উদ্যোক্তা এবং টেন মিনিট স্কুলের প্রতিষ্ঠাতা, যা একটি ইন্টারনেটভিত্তিক শিক্ষা বিষয়ক প্রতিষ্ঠান হিসেবে বিনামূল্যে শিক্ষণীয় সামগ্রী প্রদান করে। তিনি কুইন্স ইয়াং লিডার পুরস্কার সহ বেশ কয়েকটি পুরস্কার পেয়েছেন এবং ফোর্বসের ‘৩০ অনূর্ধ্ব ৩০ এশিয়া’ তালিকায় স্থান পেয়েছেন।

প্রারম্ভিক জীবন ও শিক্ষা 
আয়মান সাদিক ১৯৯২ সালের ২ সেপ্টেম্বর বাংলাদেশের কুমিল্লায় জন্মগ্রহণ করেন। তিনি ব্যবসায় প্রশাসন ইনস্টিটিউট, ঢাকা বিশ্ববিদ্যালয় থেকে উচ্চশিক্ষা অর্জন করেছেন। ছাত্রজীবনে সাদিক বিভিন্ন প্রতিযোগিতায় অংশগ্রহণ করে বেশ কয়েকটিতে বিজয়ী হন। বিজ মায়েস্ট্রোজ, ব্র্যান্ডউইথ এবং ফিউচার লীডার লীগ উল্লেখযোগ্য প্রতিযোগিতার মধ্যে অন্যতম।
শিক্ষার প্রতি তার প্রাথমিক ঝোঁক তাকে গৃহশিক্ষক হতে পরিচালিত করেছিল, যা পরবর্তীতে তার শিক্ষামূলক প্রতিষ্ঠান টেন মিনিট স্কুল প্রতিষ্ঠার অনুপ্রেরণা হয়ে ওঠে।

কর্মজীবন ও টেন মিনিট স্কুল 
আয়মান সাদিক বাংলাদেশের বৃহত্তম ইন্টারনেটভিত্তিক শিক্ষা প্রতিষ্ঠান টেন মিনিট স্কুল-এর প্রতিষ্ঠাতা ও প্রধান নির্বাহী কর্মকর্তা। এই প্রতিষ্ঠানটি বিনামূল্যে বিভিন্ন ধরনের শিক্ষণীয় ভিডিও কন্টেন্ট প্রদান করে, যার মধ্যে টিউটোরিয়াল ভিডিও, কুইজ এবং সরাসরি পাঠদান অন্তর্ভুক্ত রয়েছে। সরাসরি ক্লাসে প্রতিদিন ২,৫০,০০০-এর অধিক ছাত্র-ছাত্রী অংশগ্রহণ করে। সাদিক জানিয়েছেন যে, তিনি বাংলাদেশে মানসম্পন্ন শিক্ষার ক্ষেত্রে অর্থনৈতিক ও ভৌগোলিক বাধা অতিক্রম করার জন্য টেন মিনিট স্কুল শুরু করেছিলেন এবং তার লক্ষ্য ছিল বিভিন্ন বিষয়ে শিক্ষার জন্য একটি ওয়ান-স্টপ সলিউশন অর্থাৎ "সমন্বিত সমাধান" প্রদান করা। টেন মিনিট স্কুলের কাছে দেশজুড়ে লক্ষাধিক শিক্ষার্থীর জন্য ৩০ হাজারেরও বেশি শিক্ষণীয় ভিডিও এবং মিথস্ক্রিয় পাঠ রয়েছে।

সম্মাননা ও পুরস্কার 
আয়মান সাদিককে শিক্ষা ও উদ্যোক্তা হিসেবে তাঁর অবদানের জন্য বিভিন্ন বৈশ্বিক মঞ্চে স্বীকৃতি দেওয়া হয়েছে। তিনি বাংলাদেশে ই-লার্নিং প্রচারের জন্য গুরুত্বপূর্ণ ভূমিকা রাখার স্বীকৃতিস্বরূপ ২০২২ সালে আইডিএলসি-প্রথম আলো এসএমই পুরস্কার লাভ করেন। তিনি ২০১৮ সালে ফোর্বসের "৩০ অনূর্ধ্ব ৩০ এশিয়া" তালিকায় অন্তর্ভুক্ত হন, যেখানে এশিয়া-প্রশান্ত মহাসাগরীয় অঞ্চলের তরুণ উদ্ভাবক ও পরিবর্তন আনয়নকারীদের তুলে ধরা হয়। এছাড়াও তিনি ২০১৮ সালে কুইন্স ইয়াং লিডার পুরস্কার অর্জন করেন, যা কমনওয়েলথ সদস্য রাষ্ট্রসমূহের অসাধারণ তরুণ নেতাদের সম্মানিত করে। অতিরিক্তভাবে, তাঁর প্রতিষ্ঠান টেন মিনিট স্কুল এশিয়া প্যাসিফিক আইসিটি অ্যালায়েন্স (এপিক্টা) পুরস্কার অর্জন করে, যা প্রায়শই অস্কার্স অব আইসিটি নামে পরিচিত, সর্বোত্তম ই-লার্নিং উদ্যোগ হিসেবে। তাঁর প্রতিষ্ঠান ওয়ার্ল্ড মোবাইল কংগ্রেসে গ্লোমো পুরস্কারও অর্জন করেছে।

ব্যক্তিগত জীবন 
আয়মান সাদিকের সহধর্মিণী মুনজেরিন শহীদ, যিনি নিজেও শিক্ষামূলক বিষয়বস্তু তৈরি করেন। তারা ২০২৩ সালে বিবাহবন্ধনে আবদ্ধ হন।

বই 
তিনি দুইটি বই লিখেছেন। একটি "নেভার স্টপ লার্নিং" যা অমর একুশে গ্রন্থমেলা ২০১৮ এর বেস্টসেলার। অন্যটি " স্টুডেন্ট হ্যাকস।"

তথ্যসূত্র

বহিঃসংযোগ 
 
 

বাংলাদেশী ব্যবসায়ী
কুমিল্লার ব্যক্তি
জীবিত ব্যক্তি
১৯৯২-এ জন্ম
বাংলাদেশী শিক্ষাবিদ
বাংলাদেশী ইউটিউবার
বাংলাদেশী প্রেরণাদায়ী বক্তা
ব্যবসায় প্রশাসন ইনস্টিটিউট, ঢাকা বিশ্ববিদ্যালয়ের প্রাক্তন শিক্ষার্থী
অসম টকস

অসম টকস একটি অসমীয়া ভাষার সংবাদভিত্তিক টিভি চ্যানেল, যার মালিক রকল্যাণ্ড মিডিয়া অ্যান্ড কমিউনিকেশন প্রাইভেট লিমিটেড।

ইতিহাস 
চ্যানেলটি ২০১৫ সালের ২ মে যাত্রা শুরু করে।

অনুষ্ঠানমালা 
 প্রাইম ডেইলি
 রেকর্ড কেবল রেকর্ড
 অফবিট
 র‍্যাপিড ফায়ার ব্রেকফ্রি
 শার্প কাট উইদ রুবুল দাস

তথ্যসূত্র 

২০১৫-এ প্রতিষ্ঠিত টেলিভিশন চ্যানেল ও স্টেশন
আসাম
টেলিভিশন স্টেশন
হিন্দি ভাষার টেলিভিশন স্টেশন
অসমীয়া ভাষার টেলিভিশন চ্যানেল
অসমীয়া ভাষার গণমাধ্যম
২০০৫-এ প্রতিষ্ঠিত টেলিভিশন চ্যানেল ও স্টেশন
উইলিয়াম এইচ. ম্যাসি

উইলিয়াম হল ম্যাসি জুনিয়র (; জন্ম: ১৩ মার্চ ১৯৫০) হলেন একজন মার্কিন অভিনেতা। তিনি অল্প-নির্মাণ ব্যয়ের, স্বাধীন চলচ্চিত্র ও কিছু মারপিটধর্মী চলচ্চিত্রে কাজ করেছেন। ম্যাসি নিজেকে "এক ধরনের মিডল আমেরিকান, শ্বেতাঙ্গ অ্যাংলো-স্যাক্সন প্রোটেস্ট্যান্টবাদী, লুথেরান... সাধারণ জনগণের একজন" বলে বর্ণনা করেন।

ম্যাসি ফার্গো (১৯৯৬) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। তিনি ডোর টু ডোর টেলিভিশন ধারাবাহিকের জন্য শ্রেষ্ঠ মুখ্য অভিনেতা ও শ্রেষ্ঠ লেখনী বিভাগে দুটি প্রাইমটাইম এমি পুরস্কার অর্জন করেন ও আরও ১২টি এমি পুরস্কারের মনোনয়ন লাভ করেন। এছাড়া তিনি চারটি স্ক্রিন অ্যাক্টরস গিল্ড পুরস্কার অর্জন করেন এবং পাঁচটি গোল্ডেন গ্লোব পুরস্কারের মনোনয়ন লাভ করেন। তিনি ২০০৮ সালের অ্যানিমেটেড চলচ্চিত্র দ্য টেল অব ডেসপ্যারক্স-এ কণ্ঠ দেন এবং ২০১১ সালে শোটাইমের ব্রিটিশ টিভি ধারাবাহিক শেমলেস-এ ফ্র্যাঙ্ক গ্যালাঘার চরিত্রে অভিনয় করেন। তিনি ১৯৯৭ সালে অভিনেত্রী ফেলিসিটি হাফম্যানের সাথে বিবাহবন্ধনে আবদ্ধ হন।

তথ্যসূত্র

বহিঃসংযোগ 

 

১৯৫০-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ফ্লোরিডার ব্যক্তি
মার্কিন ইউকুলেলে বাদক
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মায়ামির অভিনেতা
ইন্ডিপেন্ডেন্ট স্পিরিট পুরস্কার বিজয়ী
সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
স্ক্রিন অ্যাক্টরস গিল্ড পুরস্কার বিজয়ী
স্যাটেলাইট পুরস্কার বিজয়ী
ক্যালিফোর্নিয়ার ডেমোক্র্যাট
ড্যান রিস

ড্যানিয়েল ড্যান রিস (; জন্ম: ২৬ জানুয়ারি, ১৮৭৯ - মৃত্যু: ১২ জুন, ১৯৫৩) ক্রাইস্টচার্চে জন্মগ্রহণকারী প্রথিতযশা নিউজিল্যান্ডীয় প্রথম-শ্রেণীর ক্রিকেটার ছিলেন। ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারি দলের অন্যতম সদস্য ছিলেন ড্যান রিস। ১৮৯৫-৯৬ মৌসুম থেকে ১৯২০-২১ মৌসুম পর্যন্ত প্রথম-শ্রেণীর ক্রিকেট জীবন চলমান ছিল তার। এছাড়াও, অস্ট্রেলিয়াভিত্তিক মেলবোর্ন ক্রিকেট ক্লাব ও ইংরেজ কাউন্টি ক্রিকেটে এসেক্সের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। পাশাপাশি, বামহাতি স্লো-মিডিয়াম বোলার হিসেবে সুনাম ছিল তার।

শৈশবকাল 
ক্রাইস্টচার্চের বিশিষ্ট ব্যবসায়ী ও সংসদ সদস্য ড্যানিয়েল রিসের সন্তান ছিলেন তিনি। ১৮৭৯ সালে ক্রাইস্টচার্চে জন্মগ্রহণকারী ড্যান রিস তার শিক্ষা জীবন ওয়েস্ট ক্রাইস্টচার্চ স্কুলে সম্পন্ন করেন।

বামহাতি ব্যাটসম্যান ও স্লো-মিডিয়াম বোলার ড্যান রিস ১৯ বছর বয়সে জাতীয় দলের পক্ষে প্রথম খেলতে নামেন। ক্রাইস্টচার্চভিত্তিক মিডল্যান্ড ক্লাবের পক্ষে শুরুরদিকের ক্রিকেট খেলাগুলোয় অংশ নিয়েছিলেন। প্রাদেশিক ক্রিকেটে ক্যান্টারবারি উইজার্ডের পক্ষে খেলেছেন।

প্রথম-শ্রেণীর ক্রিকেট 
নিউজিল্যান্ড থেকে চলে আসার পর ১৯০০ থেকে ১৯০৩ সময়কালে মেলবোর্ন ক্রিকেট ক্লাবের পক্ষে খেলেছেন। এরপর ইংল্যান্ডে চলে যান। ইংল্যান্ডে অবস্থানকালে লন্ডন কাউন্টি ও এসেক্সের প্রতিনিধিত্ব করেন।

নিউজিল্যান্ডে প্রত্যাবর্তনের পর ১৯০৭ থেকে ১৯২১ সময়কাল পর্যন্ত ক্যান্টারবারির অধিনায়কের দায়িত্বে ছিলেন। ১৯০৭ থেকে প্রথম বিশ্বযুদ্ধের পূর্ব-পর্যন্ত ১৯১৪ সময়কালীন নিউজিল্যান্ড দলের পক্ষে খেলেন। এ পর্যায়ে ১৯১৩-১৪ মৌসুমে অস্ট্রেলিয়া গমন করেন। প্রথম-শ্রেণীর ক্রিকেটে ব্যক্তিগত সর্বোচ্চ ১৪৮ রান তুলেন। ১৯০২-০৩ মৌসুমে লর্ড হক একাদশের বিপক্ষে নিউজিল্যান্ড একাদশের সদস্যরূপে দলীয় মোট সংগ্রহ ২৭৪ রানের মধ্যে এ রানগুলো সংগ্রহ করেছিলেন।

১৯১৩-১৪ মৌসুমে ব্রিসবেনে কুইন্সল্যান্ডের বিপক্ষে নিউজিল্যান্ডীয় একাদশের সদস্যরূপে ব্যক্তিগত সেরা বোলিং পরিসংখ্যান ৭/৫৩ দাঁড় করান।

অবসর 
ক্রিকেট খেলা থেকে অবসর গ্রহণের পর ক্রিকেট প্রশাসনের দিকে ড্যান রিস ঝুঁকে পড়েন। ক্যান্টারবারি ক্রিকেট অ্যাসোসিয়েশন ও নিউজিল্যান্ড ক্রিকেট কাউন্সিলের সভাপতির দায়িত্ব পালন করেন তিনি।

১২ জুন, ১৯৫৩ তারিখে ৭৪ বছর বয়সে নিউজিল্যান্ডের ক্রাইস্টচার্চে ড্যান রিসের দেহাবসান ঘটে। তার অপর দুই ভাই - টম রিস ও জন রিস উভয়েই ক্যান্টারবারির পক্ষে প্রথম-শ্রেণীর ক্রিকেটে অংশগ্রহণ করেছিলেন।

মূল্যায়ন 
নিউজিল্যান্ড ক্রিকেট কাউন্সিলের সভাপতি থাকা অবস্থায় ১৯৫২ সালে টম লরি এক বক্তব্যে ঘোষণা করেছিলেন যে, সিড হিডলস্টোন, মার্টিন ডনেলি, বার্ট সাটক্লিফ ও জ্যাক কাউয়ি’র সাথে ড্যান রিস নিউজিল্যান্ডের সেরা পাঁচ ক্রিকেটারের একজন। প্লাম ওয়ার্নারের দৃষ্টিকোণে তিনি সর্বকালের সেরা ফিল্ডারদের মধ্যে অন্যতম।

তথ্যসূত্র

আরও দেখুন 
 হক কাপ
 জ্যাক চিদাম
 আলবার্ট রেল্ফ
 কাউন্টি চ্যাম্পিয়নশীপ
 নিউজিল্যান্ড জাতীয় ক্রিকেট দল

বহিঃসংযোগ 

 
 
Was it all Cricket? the autobiography of Reese at NZETC
 Dan Reese at the New Zealand Sports Hall of Fame

১৮৭৯-এ জন্ম
১৯৫৩-এ মৃত্যু
এসেক্সের ক্রিকেটার
ক্যান্টারবারির ক্রিকেটার
ক্রিকেট ঐতিহাসিক ও লেখক
নিউজিল্যান্ডীয় ক্রিকেটার
নিউজিল্যান্ডের ক্রিকেট প্রশাসক
নিউজিল্যান্ড স্পোর্টস হল অব ফেমে প্রবেশকারী
মেলবোর্ন ক্রিকেট ক্লাবের ক্রিকেটার
লন্ডন কাউন্টির ক্রিকেটার
সাউথ আইল্যান্ডের ক্রিকেটার